Sfanţul Ignatie Briancianinov 

Zelul sufletesc si duhovnicesc 

Călugărul trebuie sa se ferească cu multa grija de zelul sufletesc prisositor care, sub o infatisare cucernica, 
ascunde nechibzuinta si paguba pentru suflet. Oamenii din lume si mulţi călugări lauda din necunoaştere un 
asemenea zel, nedandu-si seama ca la izvoarele sale stau egoismul si trufia. Un astfel de zel primeşte laudele lor 
ca fiind zelul pentru credinţa, pentru evlavie, pentru Biserica, pentru Dumnezeu. El se arata insa in defăimarea 
si judecarea, cu mai multa sau mai putina asprime a semenilor pentru greşelile lor morale si pentru scăderile 
fata de evalvia si rânduielile bisericeşti; nutrind o amăgitoare părere despre zel, aceşti nechibzuiţi zelatori 
considera ca daca vor face dovada de exces de zel ii vor imita astfel pe Sfinţii Părinţi si pe mucenici, uitând insa 
ca ei, zeloşii, nu sunt sfinţi, ci oameni păcătoşi. Daca sfinţii ii mustrau pe cei cazuti in greşeala si pe 
necinstitori, o făceau din porunca lui Dumnezeu, urmandu-si datoria, fiind insuflaţi de Duhul Sfanţ, nu de 
patimile lor si de demoni. 

Cel ce, cu de la sine putere isi ia ingaduinta de a-1 mustra pe un frate al sau sau de a-i face o observaţie, acela 
iese in vileag ca unul ce se socoate mai intelept si mai plin de virtuţi decât cel supus de el mustrării. Prin 
aceasta dovedeşte si arata limpede ca o face fiindcă s-a lăsat stăpânit de patima si a cedat la gândul ispitei 
diavoleşti. Acestuia sa i se aducă aminte porunca Mântuitorului: 

"De ce vezi paiul in ochiul fratelui tau si bârna din ochiul tau nu o iei in seama? Sau cum vei zice fratelui tau: 
Lasă sa scot paiul din ochiul tau si iată bârna este in ochiul tau? Făţarnice, scoate intai bârna din ochiul tau si 
atunci vei vedea sa scoţi paiul din ochiul fratelui tau" (Mt. 7,3-5). 

Ce este "bârna"? Este cugetarea cea după fire sau intelepciunea trupeasca, butucănoasa ca o "bârna", care ii face 
pe om sa nu mai vadă cu putere de pătrundere cu mintea si cu inima, asa cum 1-a inzestrat Dumnezeu, lipsindu-1 
de orice discernământ. Omul care se lasă călăuzit de cugetarea cea după fire nu poate nicidecum sa judece drept 
nici propria sa stare lăuntrica, nici pe cea a altora. El se judeca pe sine si ii judeca pe alţii după părerea pe care 
si-a format-o despre sine si după cum i se pare lui ca este aproapele, tinand seama, in mod greşit, doar de 
aspectul exterior si de cugetarea cea după fire a acestuia. De aceea, Cuvântul lui Dumnezeu ii numeşte pe unii 
ca aceştia, pe buna dreptate, făţarnici sau "oameni cu judecata strâmba", deoarece se folosesc de intelepciunea 
trupeasca. 

Creştinul vindecat prin Cuvântul lui Dumnezeu si duhul dumnezeiesc isi insuseste o privire adevărata asupra 
propriei sale alcătuiri lăuntrice si asupra celei a semenilor sai. Cugetarea cea după fire, strivindu-1 cu bârna pe 
cel aflat in greşeala, ii tulbura intotdeauna, seducandu-1 cel mai des la pieire; nefiindu-i de nici un folos, nu 
lucrează nicicum, mântuitor, asupra păcatului. După cum, dimpotrivă, intelepciunea sau cugetarea 
duhovniceasca lucrează vindecător tocmai asupra suferinţei sufleteşti a aproapelui, miluindu-1, tamaduindu-1 si 
mantuindu-1. 

Este bine sa nu uitam ca atunci când ai agonisit intelepciune duhovniceasca, lipsurile si greşelile aproapelui 
incep sa nu ti se mai para atât de mari, pentru ca incepi sa intelegi ca acestea au fost răscumpărate de 
Mântuitorul si pot fi lesne vindecate prin pocăinţa; mai ales acele greşeli si lipsuri care au putut sa para, 
cugetării după fire, nespus de mari si de insemnate. De buna seama ca intelepciunea cea după firea lumeasca, 
fiind ea insasi "bârna" le-a putut da o asemenea covârşitoare importanta inchipuitelor lipsuri si greşeli ale 
aproapelui. Cugetarea cea după fire ii găseşte aproapelui chiar si păcate pe care nu le are; din aceasta pricina, 
cei ce se dedau unei râvne nechibzuite au căzut deseori in păcatul clevetirii aproapelui si s-au făcut unelte si 
jucării in mâinile duhurilor căzute. 

Cuviosul Pimen cel Mare povesteşte ca un oarecare monah, cuprins de o prea mare râvna a fost supus 
următoarei ispitiri: 1-a făcut sa vadă pe un alt călugăr culcat peste o femeie. Monahul nostru s-a luptat multa 
vreme cu gândul de a se duce sa-i oprească pe aceştia, dedaţi păcatului, si pana la urma, biruind acel gând, s-a 
dus la ei si lovindu-i cu piciorul le-a zis: "incetati!" S-a vădit insa ca erau doi snopi de grâu, puşi unul deasupra 
altuialb. Preacuviosul Ava Dorotei povesteşte ca aflandu-se el vieţuitor in obştea Avei Serid, un oarecare frate 
1-a clevetit pe un alt frate, copleşit fiind de o râvna nechibzuita, acea râvna fara discernământ care merge 
intotdeauna mana in mana cu bănuiala si neincrederea, fiind priceputa, nevoie-mare, la tot felul de plăzmuiri. 



invinuitorul ii punea in seama invinuitului precum ca ar fi furat dis-de-dimineata smochine din livada si ca le-ar 
fi mâncat. Cercetând egumenul cum s-au petrecut lucrurile, a reieşit ca in dimineaţa aceea invinuitul nu se 
găsea in mănăstire, ci intr-unul din satele vecine, fiind trimis acolo de econom si ca a revenit numai către 
sfârşitul dumnezeieştii Liturghii. 

Daca doreşti sa fii un fiu ravnitor al Bisericii Ortodoxe caută sa duci la indeplinire poruncile evanghelice in 
privinţa aproapelui. Nu indrazni sa-1 invinuiesti! Nu indrazni a-i da lecţii! Nu indrazni a-1 judeca si a-i aduce 
reproşuri! Fiindcă aceasta nu este o fapta de credinţa, ci de osârdie nechibzuita, de mândrie de sine, de trufie. 

Fost-a intrebat Pimen cel Mare: "Ce este aceea credinţa?" Raspuns-a Cel Mare: "Credinţa se cuprinde in a te 
afla in smerenie si in a face fapte de milostenie, adică a te smeri inaintea aproapelui si a-i rabdă toate 
batjocoririle si ofensele, toate greşelile lui". Fiindcă toţi ravnitorii nechibzuiţi dau drept temelie a râvnei lor 
credinţa, sa ştie unii ca aceastia ca adevărata credinţa, si prin urmare adevărata râvna, trebuie sa se arate in 
smerenia fata de semenii noştri si in mila fata de ei. Sa lăsam grija judecării oamenilor si a osândirii păcatelor 
lor pe seama celor cărora le-a fost incredintata datoria de a-si judeca semenii si de a le fi conducători. "Cel ce 
este cuprins de o râvna mincinoasa - spunea Sfanţul Isaac Şirul - de grea boala boleşte. Omule care cauţi sa te 
araţi ravnitor impotriva metehnelor altora, sa ştii ca prin acesta ai incetat sa te ingrijesti de sănătatea propriului 
tau suflet! Straduieste-te mai intai sa te ingrijesti cu luare aminte de sănătatea sufletului tau. Daca doreşti sa fii 
altora doctor, afla ca bolnavii duc lipsa mai intai de ingrijire, decât de aspre sudalmi. Tu insa, procedând 
necugetat, fara sa ajungi sa-i ajuţi pe alţii, cazi singur in grea si chinuitoare boala. Aceasta omeneasca râvna nu 
trece drept semn de intelepciune, ci se adaugă metehnelor sufletului, fiind dovada slăbiciunii mintii 
(duhovniceşti) si a unei foarte mari nestiinte. 

începutul intelepciunii, cea de la Dumnezeu, este liniştea si blândeţea, acestea fiind daruri sufleteşti mari si 
puternice, temelia cea mai trainica a unei gândiri raţionale, a modului de asumare a neputinţelor 
omeneşti". "Datori suntem noi cei tari - spune Scriptura - sa purtam slăbiciunile celor neputincioşi" (Rom. 15, 1) 
si de aceea: "De va cădea un om in greşeala, indreptati-1, cu duhul blândeţii" (Gal. 6, 1). Liniştea si răbdarea 
intru blândeţe, sunt roadele Duhului Sfanţ, de aceea: "Sa fie omul cel tainic al inimii intru nestricacioasa 
podoaba a duhului, blând si liniştit"". 

Intr-un alt "Cuvânt", Preacuviosul Isaac spune: "Nu-i purta ura păcătosului, fiindcă noi toţi suntem păcătoşi. 
Daca, in numele Domnului, faptuiesti nevointe duhovniceşti, impotriva aproapelui (păcătos), varsă lacrimi 
pentru el. De ce oare sa-1 urasti? Uraste-i păcatele, iar pentru el roaga-te si prin aceasta vei face intocmai ca 
Hristos, asemanandu-te Lui, Carele nu-i ura pe păcătoşi, ci se ruga pentru ei. 

Oare n-ai văzut cum plânge El pentru Ierusalim? De multe ori ajungem de rasul diavolului. Oare de ce sa-i 
uram tocmai pe aceia de care isi bate joc diavolul, batandu-si joc si de noi? Oare de ce, omule, ii urasti pe 
păcătos? Fiindcă nu este tot atât de drept ca si tine? Dar cat de drept eşti tu, daca iti lipseşte dragostea? De ce 
oare n-ai vărsat lacrimi pentru el, in loc sa-1 prigoneşti? Cei ce au convingerea ca judeca sănătos faptele 
păcătoşilor si (din aceasta pricina) se ridica impotriva lor cu manie, o fac din prostie". 

Mare năpasta este ingamfarea adică părerea de sine. Mare năpasta este nesocotirea smereniei! Nu este 
nenorocire mai mare ca acea pornire si stare a sufletului in care călugărul, fara a fi chemt ori intrebat, ci numai 
lasandu-se amăgit de conştiinţa propriei sale vrednicii incepe sa dea lecţii; sa acuze si sa dojenească semenii! 
De vei fi intrebat, nu te grăbi sa dai sfaturi si sa-ti spui părerea; ca unul ce te afli in neştiinţa, numai la mare 
nevoie, vorbeşte cu maxima prudenta si modestie, pentru a nu cădea in păcatul slavei cele deşarte si al trufiei, 
lovindu-1 pe aproapele cu un cuvânt aspru si nechibzuit. 

Daca, pentru strădania ta, pe ogorul indeplinirii poruncilor lui Dumnezeu, te va face sa simţi in suflet râvna cea 
dumnezeeasca, vedea-vei limpede atunci ca aceasta râvna te va indemna către tăcere si smerenie inaintea 
aproapelui, către dragoste pentru el, către milostivire si compasiune, după spusa Sfanţului Isaac Şirul. Râvna 
cea dumnezeiasca, este foc curatitor, nu sânge infierbantat! Focul acesta mistuie amărăciunea, potoleşte 
frământarea si aduce starea de linişte. Râvna judecaţii celei după fire, adică cea datorata intelepciunii fireşti, se 
insoteste intotdeauna cu infierbantarea sângelui, cu navala multor porniri si gânduri deşarte. Urmările râvnei 
oarbe si neghioabe, atunci când aproapele caută sa i se impotriveasca se vădesc de obicei in ura purtata aceluia, 



in tinerea de minte a râului, răzbunare sub diferite forme, iar daca aproapele se supune, in trufaşa mulţumire de 
sine; se trezeşte si sporeşte părerea de sine, prin credinţa ca suntem foarte deştepţi si ca nimeni nu este ca noi. 

http://www.crestinortodox.ro/credinta/zelul-sufletesc-duhovnicesc-69846.html 



